[{"text_idx": "#000000", "text": "P.Harrise ja RIi presidentide visiidid"}, {"text_idx": "#000002", "text": "6. mail tunnustas Tallinna Rotary klubi noore ametniku preemiaga nelja politseinikku ja koerajuhti oma teenistuskoeraga."}, {"text_idx": "#000003", "text": "Klubi premeeris silmapaistvaid noori politseinikke ja koerajuhte ta\u0308navu juba 21. korda. Preemia said kuni kolmeaastase staaz\u030ciga turvalisuse loojad ja koerajuhina to\u0308o\u0308d alustanud politseinik."}, {"text_idx": "#000004", "text": "\u201eTallinna Rotary Klubil on hea meel, et meil on ja\u0308rjekordne vo\u0303imalus premeerida ja toetada tublisid noori politseinikke. Oleme leidnud, et see on parim viis kuidas u\u0308hiskonnale ta\u0308htsat tegevust toetada, na\u0308htavaks teha ja head eeskuju va\u0308lja tuua,\u201c lausus president Rein Leipalu.\nPPA peadirektor Elmar Vaheri so\u0303nul on noorte politseinike to\u0308o\u0308 tunnustamine oluline ning aitab luua turvalisust tuleviku Eestis. \u201eLu\u0308hikese to\u0308o\u0308staaz\u030ci va\u0308ltel on noored teinud suuri tegusid, aidanud inimesi ja leidnud nutikaid lahendusi. Tallinna Rotary klubi tegevus noorte premeerimisel on ma\u0308rk sellest, et nende panust turvalisuse tagamisel on ma\u0308rgatud. Tunnustus on va\u0308a\u0308rtus nii alustavate kolleegide kui kogu organisatsiooni jaoks,\u201c so\u0303nas peadirektor."}, {"text_idx": "#000006", "text": "Kolleegid on ta\u0308navusi parimaid noori politseinikke iseloomustanud ja\u0308rgmiselt:"}, {"text_idx": "#000007", "text": "Birgit Karule sai va\u0308ga kiiresti selgeks, et teenistuskoera koolitamine on to\u0303sine u\u0308lesanne, mis esitab kamaluga va\u0308ljakutseid. Ta\u0308naseks on raske to\u0308o\u0308 ennast kuhjaga a\u0308ra tasunud, sest Jackist on saanud atesteeritud politseikoer, kes on aidanud leida nii ha\u0308dasolijaid kui ka tagaotsitavaid."}, {"text_idx": "#000008", "text": "Richard Tartu jaoks algas patrullpolitseiniku to\u0308o\u0308 2018. aastal Sisekaitseakadeemias o\u0303ppimise ko\u0303rvalt. Praeguseks on ta veendunud, et on teinud o\u0303ige otsuse elukutse valikul. Tema positiivne ja professionaalne suhtumine oma to\u0308o\u0308sse on eeskujuks nii tema kolleegidele kui ka oma kogukonnale, kes on talle kiiduso\u0303nu jaganud."}, {"text_idx": "#000009", "text": "Igas juhtumis erapooletu to\u0303e avastamine on Julia Pimenova su\u0308dameasjaks. Olles sisekontrollibu\u0308roo noorim liige, suudab ta ma\u0308rgata kitsaskohti ja leida uusi lahendusi keeruliste olukordade lahendamisel. Enne sisekontrollibu\u0308rooga u\u0308hinemist to\u0303estas Pimenova ennast ka pa\u0308deva isikuvastaste kuritegude uurijana."}, {"text_idx": "#000010", "text": "Jekaterina Ehand kohta jagub kolleegidel ainult positiivseid so\u0303nu. Ta on meeskonna su\u0308da, olles hinnatud ka abipolitseinike seas, kes on Jekaterina ideedesse valmis alati panustama. Igapa\u0308evato\u0308o\u0308s on pakuvad talle huvi uuenduslikud lahendused, mis aitavad nii tema kui ka teiste ametnike to\u0308o\u0308d efektiivsemaks muuta."}, {"text_idx": "#000011", "text": "2020. aasta oktoobrist on Steven Ilves Lo\u0303una prefektuuri kriminaalbu\u0308roo liige. Esimeseks suureks to\u0308o\u0308vo\u0303iduks oli tal kurjategijatelt suure koguse narkootikumide konfiskeerimine ja 50 000 eurose kriminaaltulu tuvastamine."}, {"text_idx": "#000012", "text": "Noorte politseinike tunnustamine on iga-aastane traditsioon, mis sai alguse 2001. aastal, kui Tallinna Rotary klubi kinkis politseile teenistuskoera kutsika."}]